el el el el el el el el el el el el el el el el el el el el el el el el el el el el el en el el el el el el el el hbs_lat el el en en el pl el el el el el el el el el el el el en el el el el el el el el el el el el sl pl pl en en en en en en el en el el el el el el el el el el el el el el el el el el el
Η Αλεξάνδρα Κονσταντίνοβνα Κοστενιούκ (διεθνώς: Alexandra Konstantinovna Kosteniuk, ρωσικά: AлekcáHдpa KoHcTaHTи́HoBHa KocTeHю́k, 23 Απριλίου 1984) είναι Ρωσίδα σκακίστρια γκρανμαίτρ και πρώην παγκόσμια πρωταθλήτρια.
Russian State University of Physical Education, Sport, Youth and Tourism
Medal of the Order "For Merit to the Fatherland" I class
Η Κοστενιούκ γεννήθηκε στις 23 Απριλίου 1984 στο Περμ της τότε Σοβιετικής Ένωσης (σημερινή Ρωσία). Παντρεύτηκε σε ηλικία 18 ετών με τον κολομβιανής καταγωγής γεννημένο στην Ελβετία Ντιέγκο Γκαρσία[9] και έχει πολιτογραφεί διπλά ως Ρωσίδα και Ελβετίδα.[10] Στις 22 Απριλίου 2007 γέννησε μια κόρη, τη Μαρία Φραντσέσκα, που γεννήθηκε 2½ μήνες πρόωρα, αλλά ανέκαμψε πλήρως μετά από παραμονή οκτώ εβδομάδων στο νοσοκομείο.
Η Κοστενιούκ το 2002 στην 35η Ολυμπιάδα σκακιού
Η Κοστενιούκ άρχισε να μαθαίνει σκάκι από τον πατέρα της σε ηλικία πέντε ετών. Έχει και μια νεότερη αδελφή, που ονομάζεται Οξάνα, η οποία είναι σκακίστρια στο επίπεδο γυναικών μαιτρ της FIDE.
Το 2001, σε ηλικία 17 ετών, έφτασε στον τελικό του Παγκοσμίου Πρωταθλήματος Σκάκι Γυναικών, αλλά έχασε από την Κινέζα Ζου Τσεν. Τρία χρόνια αργότερα, έγινε πρωταθλήτρια γυναικών Ευρώπης, κερδίζοντας το τουρνουά στη Δρέσδη. Το Νοέμβριο του 2004, της απονεμήθηκε ο τίτλος διεθνής γκρανμαίτρ και έγινε η δέκατη γυναίκα που έλαβε τον υψηλότερο τίτλο της Διεθνής Σκακιστικής Ομοσπονδίας. Πριν από αυτό, είχε επίσης λάβει τους τίτλους γκρανμαίτρ γυναικών και διεθνής μαιτρ.
Το 2005 κέρδισε το ρωσικό Πρωτάθλημα Γυναικών, που πραγματοποιήθηκε στη Σαμάρα, τελειώνοντας με σκορ 7 -0 =4. Τον Αύγουστο του 2006, έγινε η πρώτη παγκόσμια πρωταθλήτρια γυναικών στο Σκάκι960 νικώντας τη Γερμανίδα Ελίζαμπετ Παιτς με σκορ 5½–2½. Υπερασπίστηκε με επιτυχία τον τίτλο της το 2008 νικώντας την Κατερίνα Λαγκνό με σκορ 2½–1½.[12] Ωστόσο, η μεγαλύτερη επιτυχία της μέχρι τώρα ήταν όταν κέρδισε το Παγκόσμιο Πρωτάθλημα Σκάκι Γυναικών το 2008, νικώντας στον τελικό τη νεαρή Κινέζα Χόου Γιφάν, με σκορ 2½–1½. Στο Παγκόσμιο Πρωτάθλημα Σκάκι Γυναικών το 2010 αποκλείστηκε στον τρίτο γύρο και έχασε τον τίτλο της. Το Νοέμβριο του 2011, κατατάχθηκε 44η της λίστας σκακιστριών της FIDE με βαθμολογία ΕΛΟ 2439 και τον επόμενο Νοέμβριο έφτασε στην 16η θέση της λίστας, ενώ το Σεπτέμβριο του 2014 στη 12η με ΕΛΟ 2543, την υψηλότερη βαθμολογία που πήρε ώς σήμερα.
Το 2013 έγινε η πρώτη γυναίκα που κέρδισε το Ελβετικό Πρωτάθλημα Σκάκι Ανδρών και την ίδια χρονιά κέρδισε και το Ελβετικό Πρωτάθλημα Σκάκι Γυναικών, και έτσι έγινε το πρώτο πρόσωπο στην Ελβετία που κέρδισε τους εθνικούς σκακιστικούς τίτλους τόσο στις γυναίκες όσο και στους άνδρες.[10]
Τον Ιούλιο και τον Αύγουστο του 2021 η Κοστενιούκ συμμετείχε στο Παγκόσμιο Κύπελλο Σκακιού Γυναικών, ένα τουρνουά νοκ-άουτ 103 παικτών στο Σότσι της Ρωσίας, που διεξήχθη παράλληλα με το Παγκόσμιο Κύπελλο Σκακιού. Κέρδισε όλους τους κλασικούς της αγώνες χωρίς ποτέ να χρειαστεί να παίξει τάι μπρέικ, νικώντας τις Ντέισι Κόρι, Πία Κράμλινγκ, Μαρίγια Μουζιτσούκ, Βαλεντίνα Γκούνινα και Ταν Ζονγκγί, πριν κερδίσει το τουρνουά με σκορ 1,5 - 0,5 έναντι της Αλεξάντρα Γκοριάτσκινα στους τελικούς. Εκτός από 50.000 $ σε χρηματικό έπαθλο, κέρδισε επίσης 43 πόντους ELO και μια θέση στο Τουρνουά Υποψηφίων Γυναικών για τον Παγκόσμιο Τίτλο του 2022.
Κοστενιούκ, Αλεξάνδρα (2001). How I became a grandmaster at age 14 (στα Αγγλικά). Μόσχα. ISBN 5-82930-043-5.
Κοστενιούκ, Αλεξάνδρα (2001). Kak cTaTb rpoccMeйcTepoM B 14 лeT (στα Ρωσικά). Μόσχα. ISBN 5-89069-053-1.
Κοστενιούκ, Αλεξάνδρα· Κοστενιούκ, Νατάσα (2008). Kak HayчиTb шaxMaTaM: дoшkoлbHый шaxMaTHый yчeбHиk (στα Ρωσικά). Μόσχα: Russian Chess House. ISBN 978-5-94693-085-7.
Κοστενιούκ, Αλεξάνδρα (2009). Diary of a Chess Queen (στα Αγγλικά). Mongoose Press. ISBN 978-0-9791482-7-9.
↑ 1,0 1,1 www .britannica .com /EBchecked /topic /1508338 /Alexandra-Konstantinovna-Kosteniuk.
↑ 2,0 2,1 www .brainyquote .com /quotes /authors /a /alexandra _kosteniuk .html.
↑ 3,0 3,1 www .imdb .com /name /nm1445717 /.
↑ chess-db .com /public /pinfo .jsp?id=4128125.
↑ www .csmonitor .com /World /Making-a-difference /2009 /0223 /a-chess-champion-crusades-to-make-the-game-cool.
↑ sports .rightpundits .com?p=1058.
↑ www .nytimes .com /2008 /11 /30 /crosswords /chess /30chess .html.
↑ www .nytimes .com /2005 /11 /27 /fashion /sundaystyles /27CHESS .html.
↑ Various photos of Frascati
↑ 10,0 10,1 «Chess Queen Kosteniuk writes history in Switzerland». ChessQueen. Αρχειοθετήθηκε από το πρωτότυπο στις 13 Αυγούστου 2015. Ανακτήθηκε στις 13 Αυγούστου 2015.
↑ Peace and Sport
↑ «Chess News: Mainz 2008 Kosteniuk wins Chess960, Rybka and Shredder qualify». ChessBase. Ανακτήθηκε στις 13 Αυγούστου 2015.